Vedtekter for Kirketunet barnehage STI[image: ]

i henhold til barnehageloven § 7


Barnehagevedtektene er fastsatt av styret, den 14.09.2026, og sist endret i styremøte  14.09.2026. Vedtektene gjelder fra 01.01.2027

I tillegg til disse barnehagevedtektene, gjelder også avtalen om barnehageplass, samt vedtekter etter stiftelsesloven. 

1. [bookmark: _Toc282763715]Eierforhold
Kirketunet barnehage STI er en stiftelse. Styret er virksomhetens øverste organ. 
2. [bookmark: _Toc282763716]Formål
Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene. 

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering. 

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.  

Kirketunet Barnehage har benyttet seg av barnehagelovens § 1a.Særlig formål til å fastsette særlig bestemmelse om livssynsformål, som et supplement til barnehagelovens formålsbestemmelse.
Det vil i praksis si at det kristne innholdet vil få en noe større plass i vår barnehage. De kristne høytidene blir markert, og barna får innblikk i den kristne siden av våre høytider og tradisjoner. 
3. Samordnet opptak
Alle godkjente barnehager i Rana kommune samarbeider om barnehageopptaket.
Hovedopptaket gjelder barn som har lovfestet rett til barnehageplass og som står uten barnehageplass. Søknadsfristen er 1.mars.
Overflyttingsopptaket gjelder for barn som har en barnehageplass i Rana kommune, og som søker plass i en annen barnehage. Søknadsfristen for overflyttingsopptaket er 1. februar. Overflyttingsopptaket gjennomføres før hovedopptaket. 
Suppleringsopptak gjennomføres ved at det tildeles plasser som blir ledig gjennom året. Dette opptaket gjelder for barn med og uten barnehageplass som søker utenom fristene for hovedopptak eller overflyttingsopptak.
Styrer i den enkelte barnehage gjennomfører opptak i barnehagen i henhold til gjeldende opptakskrets og opptakskriterier.
4. [bookmark: _Toc282763718]Opptakskrets og opptakskriterier
Barnet må være bosatt i kommunen når barnet starter i barnehagen.

Barnehagen er åpen for barn fra 10 måneder. Barn som er tildelt plass, får beholde plassen til utgangen av barnehageåret det år barnet fyller 6 år. Se for øvrig avtale om disponering av barnehageplass om partenes oppsigelses- og hevingsadgang.

Følgende kriterier i prioritert rekkefølge gjelder innenfor opptakskretsen:
a) Barn med nedsatt funksjonsevne og barn som det er fattet vedtak om etter lov om barneverntjenester §§ 4-12 og 4-4 annet og fjerde ledd
b) Barn av ansatte i barnehagen og menigheten
c) Søsken av barn som har plass i barnehagen. Denne prioriteten gjelder ikke hvis bror / søster slutter i barnehagen før søsken begynner. Søsken i denne sammenhengen må ha samme bostedsadresse og fylle kriteriene for lovfestet rett til barnehageplass.
d) Minoritetsspråklige (barn hvor både barnet og barnets foresatte har et annet morsmål enn norsk, samisk, svensk, dansk og engelsk)
e) Øvrige søkere, når disse står likt avgjøres prioritet ved loddtrekning

[bookmark: _Toc282763719]Barnehagen skal tilstrebe en hensiktsmessig alderssammensetning, og sikre en forsvarlig drift. Det bør være god fordeling av gutter og jenter, variasjon i barnas sosiale forhold, og en forsvarlig andel minoritetsspråklige barn.

Ved lik prioritet, etter kriteriene over, besluttes opptak ved loddtrekning.

5. Klageadgang ved avslag på søknad om barnehageplass ved hovedopptak
Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt. 

Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester.  

Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er tre -3- uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen. 


6. Oppsigelse
Det er en gjensidig oppsigelsestid på én måned. 
Plassen skal sies opp elektronisk på foreldreportalen, eller skriftlig med signatur til barnehagens styrer. Foreldrebetaling og kostpenger må betales ut oppsigelsestiden. 
Reglene for oppsigelse gjelder også for de som har takket ja til plass, men som ombestemmer seg før plassen tas i bruk. Dersom barnehagen får inn nytt barn i oppsigelsesperioden, skal betalingsplikten i oppsigelsestiden reduseres forholdsmessig. 

Oppsigelse fra barnehagens side krever saklig grunn og skal skje skriftlig.  

Gjentatte mislighold vil kunne utgjøre et vesentlig mislighold. Ved vesentlig mislighold kan barnehageplassen sies opp med øyeblikkelig virkning. Foreldre / foresatte skal gis skriftlig varsel med mulighet for retting av forholdet før eventuell oppsigelse av plassen.

Dersom familien flytter ut av kommunen, kan barnet beholde barnehageplassen i inntil én måned. Dersom særskilte grunner tilsier at barnet bør fortsette i barnehagen ut over en måned etter at familien har flyttet ut av kommunen, kan det søkes om dette til styrer i barnehagen. Dette begrenses til plass ut barnehageåret.

7. [bookmark: _Toc282763720]Foreldrebetaling
Foreldrebetalingssatsene følger Stortingets vedtak om maksimalpris iht. forskrift om foreldrebetaling i barnehager. Endring av satser må meldes minimum en måned før iverksettelse. Foreldrebetalingen fordeles på elleve måneder, der juli er betalingsfri. 
Kostpenger kommer i tillegg til den fastsatte maksimalgrensen for foreldrebetaling. Betaling for kost fastsettes etter selvkostprinsippet. Det betyr at kostpenger skal dekke barnehagens faktiske utgifter til måltid. Barnehagene følger Helsedirektoratets gjeldende anbefalinger for mat og måltider i barnehager.
Betalingen skjer forskuddsvis hver måned. Betalingsavgiften skal betales fra den dagen barnet er tildelt plass i barnehage, selv om det er ønskelig med senere oppstartdato.
Det gis 30 % søskenmoderasjon på barn nr 2, og på den laveste satsen. Barnehagen tilbyr e-faktura, og det er ønskelig at det benyttes av flest mulig. Det påløper et gebyr på kr 50 ved utsending av papirfaktura.
8. [bookmark: _Toc282763723]Dugnad
Foresatte som benytter barnehageplass plikter å delta på inn 3 timer dugnad som blir arrangert av barnehagen pr barnehageår, uavhengig av antall barn. Dersom pliktig dugnad ikke gjennomføres, skal det svares en ekstra foreldrebetaling fastsatt av styret som for tiden utgjør kr 500,- pr misligholdt dugnadstime.
9. Leke- og oppholdsareal
Barnehagens norm for arealutnytting er 4 m² leke- og oppholdsareal for barn over 3 år, og 5,2 m² for barn under 3 år. 
10. [bookmark: _Toc282763724]Åpningstid og ferie
Barnehageåret starter ved skolestart. 
Barnehagen er åpent alle hverdager, minimum 9,5 timer, mandag til fredag 06.45 – 16.15.
Styrer gis styringsrett til å endre åpningstiden i spesielle tilfeller som pandemier og/ eller ved sykdom hos ansatte
For å unngå at barna får for lange dager, settes en barnehagedag for et barn til maks 9 timer og barnehageplassen kan benyttes totalt 42,5 pr uke.

Barnehagen har følgende avvikende åpningstid fra den ordinære hverdager 06.45 – 16.15:

1. Planleggingsdager er barnehagen stengt.
2. Julaften og nyttårsaften er barnehagen stengt.
3. Barnehagen er i stengt stille uke og i romjulen.

I løpet av året er barnehagen i tillegg stengt 5 planleggingsdager. Foreldre/foresatte vil senest en måned før, bli orientert skriftlig om stenging i denne forbindelse.

Alle barn i barnehagen skal ha fire ukers ferie i løpet av barnehageåret, hvorav tre uker skal være sammenhengende i henhold til skolerutens sommerferie. I de fire ukene medregnes at barnehagen har stengt i forbindelse med jul og påske. I tillegg kommer fem planleggingsdager. Barnas sommerferie må være levert inn innen 01.05, og det vil etter det ikke være mulig å flytte ferien.

11. Samarbeidsutvalget
Samarbeidsutvalget (SU) skal være et rådgivende, kontaktskapende og samordnende organ. Utvalget skal arbeide for å fremme samarbeidet mellom barnehagen og hjemmene. 

a) SU skal forelegges saker og har rett til å uttale seg i saker, som er av viktighet for barnehagens innhold, virksomhet og forholdet til foreldrene. SU skal med utgangspunkt i rammeplanen, fastsette en årsplan for den pedagogiske virksomheten, og skal være med å drøfte barnehagens ideelle grunnlag. Andre saker av viktighet er f.eks. forslag til budsjett, driftsendringer, arealutnyttelse mv.

SU har rett til å uttale seg dersom barnehagen må søke om dispensasjon fra normen om pedagogisk bemanning. SUs uttalelse skal legges ved eiers søknad om dispensasjon. SU har i hovedsak en rådgivende funksjon, men unntak av vedtagelse av årsplanen.

Saker som gjelder arbeidstakers arbeidsforhold, opptak av barn og lignende skal ikke behandles av SU.

b) SU skal ha 4 medlemmer, med 2 representanter fra foreldrene og 2 fra de ansatte. Foreldrene og de ansatte skal delta med like mange representanter.

c) Barnehagens styre avgjør selv om eier skal delta med representanter i utvalget og eventuelt hvem. Eier kan ikke stille med flere representanter enn de øvrige gruppene (foreldrene og de ansatte).

d) SU konstituerer seg selv, og velger selv sin leder. Som SUs vedtak/rådgivende uttalelse gjelder det som flertallet av de møtende har stemt for. Ved stemmelikhet gjelder det som lederen har stemt for. Er lederen ikke til stede, gjelder det som møtelederen har stemt for.

Møter i SU holdes etter en plan fastsatt av SU, og for øvrig når SUs leder eller barnehagen finner det nødvendig.

Det føres egen protokoll for SU, som skal inneholde de råd og uttalelser som SU har kommet med. Tid og sted for møtene skal gå fram av protokollen, likeså stemmefordeling og uenighet som kreves protokollført. SUs medlemmer signerer protokollen. Protokollen er tilgjengelig kun for SUs medlemmer, styret, daglig leder, og de personer samarbeidsutvalget gir tilgang.

Styrer har møte, tale- og forslagsrett.

12. [bookmark: _Toc130010231]Foreldreråd
Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen skaper et godt barnehagemiljø.

Foreldrerådet består av foreldrene/foresatte til alle barna i barnehagen.

Foreldrerådet velger 2 foreldrerepresentanter til SU, en fra småavdelingen og en fra storavdelingen.

Foreldrerådet skal bli forelagt og har rett til å uttale seg i saker av viktighet for foreldrenes forhold til barnehagen, f.eks. foreldrebetalingen. Andre saker av viktighet er f.eks. forslag til budsjett, driftsendringer, arealutnyttelse mv.

Barnehagens daglige leder har ansvaret for å innkalle til det første foreldrerådet i barnehageåret.

Foreldreråd holdes minst en gang i året, gjerne i forbindelse med årsmøtet.

Ved avstemming i foreldrerådet gis det en stemme for hvert barn, og alminnelig flertallsvedtak gjelder.

Det føres egen protokoll for foreldrerådet, som skal inneholde de rådgivende uttalelser som foreldrerådet har fattet. Tid og sted for møtene skal gå fram av protokollen, likeså stemmefordeling og uenighet som kreves protokollført. Foreldrerådets referent signerer protokollen. Protokollen er tilgjengelig kun for foreldrerådets medlemmer, styret, daglig leder, og de personer foreldrerådet gir tilgang.
Vedtektsendringer
Styret i barnehagen kan foreta endringer i barnehagevedtektene. Endring kan gjennomføres med alminnelig flertall i styret. Slik endring skal varsles skriftlig med minst en måneds frist før iverksettelse. 

